title: 2008/505/CE: Decizia Parlamentului European din 24 aprilie 2007 privind descărcarea de gestiune pentru execuția bugetului general al Uniunii Europene aferent exercițiului financiar 2005, secțiunea VIIIA - Ombudsmanul European

text:
               15.7.2008

               RO

               Jurnalul Oficial al Uniunii Europene

               L 187/71

         DECIZIA PARLAMENTULUI EUROPEAN
   din 24 aprilie 2007
   privind descărcarea de gestiune pentru execuţia bugetului general al Uniunii Europene aferent exerciţiului financiar 2005, secţiunea VIIIA – Ombudsmanul European
   (2008/505/CE)
   PARLAMENTUL EUROPEAN,
   având în vedere bugetul general al Uniunii Europene pentru exerciţiul financiar 2005 (1),
   având în vedere conturile anuale finale ale Comunităţilor Europene pentru exerciţiul financiar 2005 – volumul I (C6-0471/2006) (2),
   având în vedere raportul anual al Curţii de Conturi privind execuţia bugetului aferent exerciţiului financiar 2005 şi rapoartele sale speciale, însoţite fiecare de răspunsurile instituţiilor verificate (3),
   având în vedere declaraţia de asigurare privind fiabilitatea conturilor şi legalitatea şi regularitatea tranzacţiilor subiacente, întocmită de Curtea de Conturi în temeiul articolului 248 din Tratatul CE (4),
   având în vedere articolul 272 alineatul (10) şi articolele 274, 275 şi 276 din Tratatul CE,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene (5), în special articolele 50, 86, 145, 146 şi 147,
   având în vedere articolul 71 şi anexa V la Regulamentul său de procedură,
   având în vedere raportul Comisiei pentru control bugetar (A6 0104/2007),

               1.

               acordă Ombudsmanului European descărcarea de gestiune pentru execuţia bugetului aferent exerciţiului financiar 2005;

               2.

               îşi prezintă observaţiile în cadrul rezoluţiei de mai jos;

               3.

               încredinţează Preşedintelui sarcina de a transmite prezenta decizie împreună cu rezoluţia Parlamentului, ca parte integrantă a acesteia, Consiliului, Comisiei, Curţii de Justiţie, Curţii de Conturi, Comitetului Economic şi Social European, Comitetului Regiunilor, Ombudsmanului European şi Autorităţii Europene pentru Protecţia Datelor şi de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Harald RØMER

      (1)  JO L 60, 08.3.2005.

      (2)  JO C 264, 31.10.2006, p. 1.

      (3)  JO C 263, 31.10.2006, p. 1.

      (4)  JO C 263, 31.10.2006, p. 10.

      (5)  JO L 248, 16.9.2002, p. 1. Regulament modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).
    ---documentbreak---

               15.7.2008

               RO

               Jurnalul Oficial al Uniunii Europene

               L 187/72

         REZOLUŢIA PARLAMENTULUI EUROPEAN
   din 24 aprilie 2007
   conţinând observaţiile care fac parte integrantă din decizia privind descărcarea de gestiune pentru execuţia bugetului general al Uniunii Europene aferent exerciţiului financiar 2005, secţiunea VIIIA – Ombudsmanul European
   PARLAMENTUL EUROPEAN,
   având în vedere bugetul general al Uniunii Europene pentru exerciţiul financiar 2005 (1),
   având în vedere conturile anuale finale ale Comunităţilor Europene pentru exerciţiul financiar 2005 – volumul I (C6-0471/2006) (2),
   având în vedere raportul anual al Curţii de Conturi privind execuţia bugetului aferent exerciţiului financiar 2005 şi rapoartele sale speciale, însoţite fiecare de răspunsurile instituţiilor verificate (3),
   având în vedere declaraţia de asigurare privind fiabilitatea conturilor şi legalitatea şi regularitatea tranzacţiilor subiacente, întocmită de Curtea de Conturi în temeiul articolului 248 din Tratatul CE (4),
   având în vedere articolul 272 alineatul (10) şi articolele 274, 275 şi 276 din Tratatul CE,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene (5), în special articolele 50, 86, 145, 146 şi 147,
   având în vedere articolul 71 şi anexa V la Regulamentul său de procedură,
   având în vedere raportul Comisiei pentru control bugetar (A6 0104/2007),

               1.

               constată că în 2005 Ombudsmanul European (Ombudsmanul) a avut credite de angajament disponibile în valoare de 7 224 554 EUR (2004: 5 782 968 EUR), cu o rată de utilizare de 84,27 %;

               2.

               constată că situaţiile financiare ale Ombudsmanului pentru 2005 prezintă un rezultat economic negativ pentru exerciţiu (98 482 EUR) şi valori identice pentru activ şi pasiv (EUR 890 853);

               3.

               subliniază că, în raportul său anual privind exerciţiul financiar 2005, Curtea de Conturi arată că auditul nu a dat naştere nici unei observaţii în ceea ce priveşte Ombudsmanul;

               4.

               constată că, în conformitate cu raportul auditorului intern nr. 6/81: (i) activitatea auditorului intern în 2005 nu a identificat nici un domeniu care să prezinte riscuri semnificative în operaţiunile bugetare ale Ombudsmanului; şi (ii) sistemele interne de gestiune şi control ale instituţiei sunt eficace şi asigură în mod rezonabil realizarea consecventă a obiectivelor de control;

               5.

               ia act de informaţiile furnizate de Ordonatorul delegat principal în raportul său de activitate, conform cărora la începutul anului 2006 a fost efectuată o autoevaluare a eficienţei sistemului de control intern al serviciilor Ombudsmanului, iar imaginea globală rezultată a fost cea a unui nivel general satisfăcător de aplicare a standardelor de control intern (76 %); cu toate acestea, constată totodată necesitatea ameliorării eficacităţii în anumite domenii (evaluarea riscurilor, funcţii sensibile, programarea multianuală);

               6.

               aminteşte că, din 2004, Ombudsmanul are autonomie şi deţine controlul integral asupra operaţiunilor financiare aferente secţiunii sale din buget;

               7.

               ia act de faptul că un nou acord-cadru de cooperare pe durată nedeterminată, între Ombudsman şi Parlamentul European, privind prestarea anumitor servicii administrative, inclusiv servicii de traducere şi furnizarea de birouri, a fost negociat în 2005 şi semnat în martie 2006;

               8.

               constată că, potrivit raportului anual al Ombudsmanului pentru 2005, numărul anual al cazurilor investigate de Ombudsman a crescut de la aproximativ 800 în 1996 la aproape 4 000 în 2005, cu o creştere deosebit de accentuată între 2003 şi 2004 (53 %);

               9.

               remarcă faptul că în 2005, Secretariatul Ombudsmanului a resimţit în totalitate impactul bugetar al extinderii din 2004 şi că în 2004 şi 2005, autoritatea bugetară a autorizat Ombudsmanul să adauge schemei sale de personal 20 de posturi noi, pe lângă cele 31 existente din 2003 (o creştere cu 65 % a personalului), în timp ce valoarea creditelor autorizate în buget a crescut de la 4 438 635 EUR în 2003 la 7 312 614 EUR în 2005 (de asemenea, o creştere cu 65 %);

               10.

               constată, din raportul anual al Ombudsmanului, că în 2005 acesta şi-a continuat vizitele de informare în statele membre, având drept scop sensibilizarea cetăţenilor în privinţa drepturilor lor, popularizarea activităţii Ombudsmanului în rândul principalilor actori ai puterilor judecătoreşti, legislative şi executive şi consolidarea colaborării cu omologii săi de la nivel naţional; subliniază importanţa respectivei campanii de informare;

               11.

               constată, de asemenea, că în 2005 Ombudsmanul şi personalul său şi-au continuat eforturile de a prezenta activitatea instituţiei, realizând 120 de prezentări la conferinţe, seminarii şi reuniuni, precum şi 50 de interviuri în presă;

               12.

               ia act de faptul că, în conformitate cu răspunsurile sale la întrebările adresate de raportor, Ombudsmanul încearcă să concentreze activitatea de informare în ţările din care s-a primit un număr relativ scăzut de plângeri în comparaţie cu numărul de locuitori, ca de exemplu Germania şi Italia, şi că strategia mediatică a Ombudsmanului este, prin urmare, de popularizare a instituţiei în aceste state membre; consideră că, în vederea identificării acestor ţări, Ombudsmanul ar trebui să se bazeze mai curând pe studii privind cunoştinţele cetăţenilor din diferite state membre referitoare la activitatea sa, decât pe numărul de plângeri;

               13.

               subliniază observaţia din raportul de activitate al Ombudsmanului, conform căreia 2005 a fost un an excepţional pentru Ombudsman din punct de vedere al comunicării, deoarece pe lângă activităţile obişnuite ale instituţiei de informare cu privire la activitatea sa, au fost organizate şi numeroase manifestări care au marcat aniversarea a 10 ani de existenţă; de asemenea, capacitatea de comunicare a instituţiei a fost extinsă în mod considerabil prin recrutarea a trei noi specialişti în domeniul comunicării şi prin alocarea unui angajat existent, în cadrul sectorului „Comunicare”, nou creat;

               14.

               aminteşte că statutul Ombudsmanului, stabilit de Parlamentul European în 1994, nu prevede nici o obligaţie de publicare a intereselor sale financiare şi economice;

               15.

               constată că statutul situează Ombudsmanul într-o poziţie comparabilă cu cea a unui judecător din cadrul Curţii de Justiţie (CJ); subliniază că CJ – la sugestia Parlamentului European – a creat un grup de lucru pentru a examina modul cel mai potrivit de asigurare a transparenţei cu privire la interesele financiare ale judecătorilor; solicită ca, în aşteptarea rezultatului acestei acţiuni, Ombudsmanul să urmeze exemplul Autorităţii Europene pentru Protecţia Datelor şi a adjunctului său şi să publice o declaraţie de interese financiare pe baza formularului utilizat pentru Registrul privind interesele financiare ale deputaţilor în Parlamentul European.

      (1)  JO L 60, 8.3.2005.

      (2)  JO C 264, 31.10.2006, p. 1.

      (3)  JO C 263, 31.10.2006, p. 1.

      (4)  JO C 263, 31.10.2006, p. 10.

      (5)  JO L 248, 16.9.2002, p. 1. Regulament modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).


title: 2011/154/UE: Decizia Comisiei din 9 martie 2011 de încheiere a procedurii antidumping privind importurile anumitor bare din oțeluri inoxidabile originare din India

text:
               10.3.2011

               RO

               Jurnalul Oficial al Uniunii Europene

               L 63/21

         DECIZIA COMISIEI
   din 9 martie 2011
   de încheiere a procedurii antidumping privind importurile anumitor bare din oțeluri inoxidabile originare din India
   (2011/154/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolul 9,
   după consultarea Comitetului consultativ,
   întrucât:
   A.   PROCEDURA

               (1)

               La 15 februarie 2010, Comisia Europeană (denumită în continuare „Comisia”) a primit o plângere privind un presupus dumping prejudiciabil în cazul anumitor bare din oțeluri inoxidabile originare din India.

               (2)

               Plângerea a fost depusă de European Federation of Iron and Steel Industries (denumită în continuare „Eurofer”) în numele unor producători reprezentând un procent considerabil, și anume mai mult de 25 %, din totalul producției Uniunii de anumite bare din oțeluri inoxidabile, în temeiul articolului 4 alineatul (1) și al articolului 5 alineatul (4) din regulamentul de bază.

               (3)

               Plângerea conține dovezi de tip prima facie privind existența unui dumping și a unui prejudiciu material rezultat din acesta, considerat suficient pentru a justifica inițierea unei proceduri antidumping.

               (4)

               În urma consultării comitetului consultativ, Comisia a inițiat, în consecință, printr-un aviz publicat în Jurnalul Oficial al Uniunii Europene
                   (2), o procedură antidumping privind importurile în Uniune de anumite bare din oțeluri inoxidabile, originare din India, care se încadrează în prezent la următoarele coduri NC: 7222 20 21, 7222 20 29, 7222 20 31, 7222 20 39, 7222 20 81 și 7222 20 89.

               (5)

               În aceeași zi, Comisia a inițiat o procedură antisubvenție privind importurile în Uniune de anumite bare din oțeluri inoxidabile originare din India (3).

               (6)

               Comisia a trimis chestionare industriei din Uniune și oricărei asociații cunoscute de producători de pe teritoriul acesteia, producătorilor-exportatorilor din țara în cauză, oricărei asociații de producători-exportatori, importatorilor, oricărei asociații cunoscute de importatori, precum și autorităților din țara în cauză. Părților interesate li s-a oferit posibilitatea de a-și face cunoscute punctele de vedere în scris și de a solicita o audiere până la termenul stabilit în avizul de deschidere.

         B.   RETRAGEREA PLÂNGERII ȘI ÎNCHEIEREA PROCEDURII

               (7)

               Prin scrisoarea din 23 noiembrie 2010, adresată Comisiei, Eurofer și-a retras în mod oficial plângerea privind procedura antidumping.

               (8)

               În conformitate cu articolul 9 alineatul (1) din regulamentul de bază, procedura poate fi încheiată în cazul în care o plângere este retrasă, cu excepția cazului în care încheierea nu este în interesul Uniunii Europene.

               (9)

               Comisia a considerat că prezenta procedură ar trebui încheiată, dat fiind că ancheta nu a relevat niciun motiv care să arate că încheierea nu ar fi în interesul Uniunii Europene. Părțile interesate au fost informate în consecință și li s-a acordat posibilitatea de a prezenta observații. Nu au fost primite observații care să indice că încheierea nu ar fi în interesul Uniunii Europene.

               (10)

               Prin urmare, Comisia concluzionează că procedura antidumping privind importurile în Uniune de anumite bare din oțeluri inoxidabile originare din India ar trebui încheiată,

         ADOPTĂ PREZENTA DECIZIE:
   Articolul 1
   Procedura antidumping privind importurile de anumite bare din oțeluri inoxidabile, originare din India, care se încadrează în prezent la codurile NC 7222 20 21, 7222 20 29, 7222 20 31, 7222 20 39, 7222 20 81 și 7222 20 89, se încheie.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 9 martie 2011.

            Pentru Comisie

            Președintele

         José Manuel BARROSO

      (1)  JO L 343, 22.12.2009, p. 51.

      (2)  JO C 87 A, 1.4.2010, p. 1.

      (3)  JO C 87, 1.4.2010, p. 17.


title: Decizia Băncii Centrale Europene din 24 noiembrie 2006 privind aprobarea volumului emisiunii de monedă metalică în 2007 (BCE/2006/19)

text:
Anunţ juridic important

|

32006D0019(01)

Jurnalul Oficial L 348 , 11/12/2006 p. 0052 - 0052

		20061124Decizia Băncii Centrale Europenedin 24 noiembrie 2006privind aprobarea volumului emisiunii de monedă metalică în 2007(BCE/2006/19)(2006/889/CE)CONSILIUL GUVERNATORILOR BĂNCII CENTRALE EUROPENE,având în vedere Tratatul de instituire a Comunității Europene, în special articolul 106 alineatul (2),întrucât:(1) De la 1 ianuarie 1999, Banca Centrală Europeană (BCE) deține dreptul exclusiv de a aproba volumul emisiunii de monedă metalică în statele membre care au adoptat euro (în continuare "statele membre participante").(2) În temeiul articolului 1 din Decizia 2006/495/CE a Consiliului din 11 iulie 2006 în conformitate cu articolul 122 alineatul (2) din Tratat privind adoptarea de către Slovenia a monedei unice de la 1 ianuarie 2007 [1], derogarea acordată Sloveniei menționată la articolul 4 din Actul de aderare din 2003 [2] se abrogă începând cu 1 ianuarie 2007.(3) Cele douăsprezece state membre participante actuale și Slovenia au depus la BCE, în vederea aprobării, estimările lor privind volumul de monede euro prevăzut pentru 2007, însoțite de note explicative privind metoda de previziune,DECIDE:Articolul 1Aprobarea volumului emisiunii de monede euro în 2007BCE aprobă volumul emisiunii de monedă metalică euro în statele membre participante în 2007, astfel cum este descris în următorul tabel:(milioane EUR) || Emisiune de monede destinate circulației și emisiune de monede de colecție (nedestinate circulației) în 2007 |Belgia | 117,5 |Germania | 635,0 |Grecia | 76,9 |Spania | 480,0 |Franța | 362,0 |Irlanda | 81,0 |Italia | 366,9 |Luxemburg | 45,0 |Țările de Jos | 71,2 |Austria | 166,0 |Portugalia | 110,0 |Slovenia | 104,7 |Finlanda | 60,0 |Articolul 2Dispoziție finalăPrezenta decizie se adresează statelor membre participante.Adoptată la Frankfurt pe Main, 24 noiembrie 2006.Președintele BCEJean-Claude Trichet[1] JO L 195, 15.7.2006, p. 25.[2] JO L 236, 23.9.2003, p. 33.--------------------------------------------------


title: 2009/482/CE: Decizia Consiliului din 6 aprilie 2009 privind semnarea și aplicarea provizorie a Acordului dintre Comunitatea Europeană și Republica Seychelles privind exonerarea de obligația de a deține viză de scurtă ședere

text:
               30.6.2009

               RO

               Jurnalul Oficial al Uniunii Europene

               L 169/30

         DECIZIA CONSILIULUI
   din 6 aprilie 2009
   privind semnarea și aplicarea provizorie a Acordului dintre Comunitatea Europeană și Republica Seychelles privind exonerarea de obligația de a deține viză de scurtă ședere
   (2009/482/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 62 punctul 2 litera (b) punctul (i), coroborat cu articolul 300 alineatul (2) primul paragraf prima teză,
   având în vedere propunerea Comisiei,
   întrucât:

               (1)

               Regulamentul (CE) nr. 1932/2006 al Consiliului (1) a modificat Regulamentul (CE) nr. 539/2001 (2) de stabilire a listei țărilor terțe ai căror resortisanți trebuie să dețină viză pentru trecerea frontierelor externe ale Uniunii Europene (lista negativă) și a listei țărilor terțe ai căror resortisanți sunt exonerați de această obligație (lista pozitivă), printre altele prin transferarea Republicii Seychelles (denumită în continuare „Seychelles”) de pe lista negativă pe lista pozitivă. Mai mult, Regulamentul (CE) nr. 1932/2006 prevede că exonerarea de vize se aplică doar de la data intrării în vigoare a unui acord privind exonerarea de vize încheiat între Comunitatea Europeană și Seychelles.

               (2)

               Prin decizia din 5 iunie 2008, Consiliul a autorizat Comisia să negocieze un acord între Comunitatea Europeană și Seychelles privind exonerarea de obligația de a deține viză de scurtă ședere.

               (3)

               Negocierile privind acordul au fost inițiate la 9 iulie 2008 și încheiate la 16 octombrie 2008.

               (4)

               Acordul parafat la Bruxelles la data de 12 noiembrie 2008 ar trebui semnat și declarațiile atașate ar trebui aprobate. Acordul ar trebui aplicat cu titlu provizoriu, până la finalizarea procedurilor necesare pentru încheierea formală a acestuia.

               (5)

               În conformitate cu articolele 1 și 2 din Protocolul privind poziția Regatului Unit și a Irlandei, anexat la Tratatul privind Uniunea Europeană și la Tratatul de instituire a Comunității Europene, și fără a aduce atingere articolului 4 din protocolul menționat, Regatul Unit și Irlanda nu participă la adoptarea prezentei decizii, nu au obligații în temeiul acesteia și nu fac obiectul aplicării sale,

         DECIDE:
   Articolul 1
   Se aprobă în numele Comunității semnarea Acordului între Comunitatea Europeană și Republica Seychelles privind exonerarea de obligația de a deține viză de scurtă ședere (denumit în continuare „acordul”), sub rezerva încheierii acestuia.
   Textul acordului se atașează la prezenta decizie.
   Articolul 2
   Declarațiile atașate la prezenta decizie se aprobă în numele Comunității.
   Articolul 3
   Președintele Consiliului este autorizat să desemneze persoana (persoanele) împuternicită (împuternicite) să semneze acordul în numele Comunității, sub rezerva încheierii acestuia.
   Articolul 4
   Acordul se aplică cu titlu provizoriu de la data semnării acestuia (3), până la finalizarea procedurilor necesare pentru încheierea formală a acestuia.

      Adoptată la Luxemburg, 6 aprilie 2009.

            Pentru Consiliu

            Președintele

         J. POSPÍŠIL

      (1)  JO L 405, 30.12.2006, p. 23.

      (2)  JO L 81, 21.3.2001, p. 1.

      (3)  Data semnării acordului se va publica în Jurnalul Oficial al Uniunii Europene de către Secretariatul General al Consiliului.
   DECLARAȚIE COMUNĂ CU PRIVIRE LA ISLANDA, NORVEGIA, ELVEȚIA ȘI LIECHTENSTEIN
   Părțile contractante iau act de relațiile strânse existente între Comunitatea Europeană și Norvegia, Islanda, Elveția și Liechtenstein, în special în temeiul acordurilor din 18 mai 1999 și 26 octombrie 2004 privind asocierea acestor țări la punerea în aplicare, respectarea și dezvoltarea acquis-ului Schengen.
   În astfel de circumstanțe, este de dorit ca autoritățile Norvegiei, Islandei, Elveției și statului Liechtenstein, pe de o parte, și ale Seychelles, pe de altă parte, să încheie, fără întârziere, acorduri bilaterale privind exonerarea de la obligația de a deține viză de scurtă ședere în condiții similare cu cele prevăzute în prezentul acord.
   DECLARAȚIE COMUNĂ PRIVIND INTERPRETAREA CATEGORIEI DE PERSOANE CARE CĂLĂTORESC ÎN VEDEREA DESFĂȘURĂRII UNEI ACTIVITĂȚI REMUNERATE, ASTFEL CUM SE PREVEDE LA ARTICOLUL 3 ALINEATUL (2) DIN PREZENTUL ACORD
   Dorind să asigure o interpretare comună, părțile contractante convin ca, în sensul prezentului acord, categoria de persoane care desfășoară activități remunerate să cuprindă și persoane care intră, cu scopul de a desfășura activități profesionale/remunerate, pe teritoriul celeilalte părți contractante ca angajat sau prestator de servicii.
   Această categorie nu ar trebui să includă:

               —

               oamenii de afaceri, adică persoane care călătoresc în scopuri de afaceri (fără să fie angajați în țara celeilalte părți contractante);

               —

               sportivii și artiștii care desfășoară activități pe bază ad hoc;

               —

               jurnaliștii trimiși de mass-media din țara lor de reședință; și

               —

               stagiarii detașați în cadrul aceleiași întreprinderi.

         Punerea în aplicare a prezentei declarații este monitorizată de Comitetul mixt în limita responsabilităților care îi revin în temeiul articolului 6 din prezentul acord, care poate propune modificări, dacă, pe baza experienței părților contractante, le consideră necesare.
   DECLARAȚIE COMUNĂ PRIVIND INTERPRETAREA PERIOADEI DE TREI LUNI ÎN CADRUL PERIOADEI DE ȘASE LUNI, CALCULATĂ DE LA DATA PRIMEI INTRĂRI, ASTFEL CUM ESTE PREVĂZUTĂ LA ARTICOLUL 4 DIN PREZENTUL ACORD
   Părțile contractante convin că perioada maximă de trei luni în cadrul unei perioade de șase luni, calculată de la data primei intrări pe teritoriul Republicii Seychelles sau în spațiul Schengen, astfel cum este prevăzută la articolul 4 din prezentul acord, înseamnă fie o vizită continuă, fie mai multe vizite ulterioare/consecutive, a căror durată nu depășește în total trei luni din oricare perioadă de șase luni.
   DECLARAȚIE COMUNĂ PRIVIND INFORMAREA CETĂȚENILOR ASUPRA ACORDULUI DE EXONERARE DE OBLIGAȚIA DE A DEȚINE VIZĂ
   Recunoscând importanța transparenței pentru cetățenii Uniunii Europene și ai Republicii Seychelles, părțile contractante convin să asigure difuzarea completă a informațiilor cu privire la conținutul și consecințele acordului privind exonerarea de la obligația de a deține viză și subiecte conexe, de exemplu informațiile privind condițiile de intrare.
    ---documentbreak---

               30.6.2009

               RO

               Jurnalul Oficial al Uniunii Europene

               L 169/31

         ACORD
   între Comunitatea Europeană și Republica Seychelles privind exonerarea de obligația de a deține viză de scurtă ședere
   COMUNITATEA EUROPEANĂ, denumită în continuare „Comunitatea”, și
   REPUBLICA SEYCHELLES, denumită în continuare „Seychelles”,
   denumite în continuare împreună „părțile contractante”,
   ÎN VEDEREA dezvoltării în continuare a relațiilor de prietenie între părțile contractante și din dorința de a facilita călătoriile fără viză pentru cetățenii lor, în cazul intrării și șederii de scurtă durată,
   AVÂND ÎN VEDERE Regulamentul (CE) nr. 1932/2006 al Consiliului din 21 decembrie 2006 de modificare a Regulamentul (CE) nr. 539/2001 de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație (1), printre altele prin transferarea a șase țări terțe, inclusiv Seychelles, pe lista resortisanților țărilor terțe exonerate de obligația de a deține viză de scurtă ședere în statele membre ale Uniunii Europene,
   ȚINÂND SEAMA de faptul că articolul 2 din Regulamentul (CE) nr. 1932/2006 prevede că pentru aceste șase țări exonerarea de obligația de a deține viză se aplică numai de la data intrării în vigoare a acordului privind exonerarea vizelor, care urmează să fie încheiat între Comunitatea Europeană și țara în cauză,
   RECUNOSCÂND faptul că cetățenii tuturor statelor membre sunt exonerați de la obligația de a deține viză pentru călătoriile în Seychelles pentru o perioadă de până la o lună, care poate fi extinsă până la trei luni,
   DORIND să salvgardeze principiul egalității de tratament pentru toți cetățenii UE,
   LUÂND ÎN CONSIDERARE faptul că persoanele care călătoresc în vederea desfășurării unei activități remunerate în timpul șederii lor de scurtă durată nu fac obiectul prezentului acord și, prin urmare, pentru această categorie, normele relevante din legislația comunitară și din legislația națională a statelor membre, precum și legislația națională din Seychelles cu privire la obligația de a deține viză sau la exonerarea de această obligație, precum și cu privire la accesul pe piața forței de muncă continuă să se aplice,
   LUÂND ÎN CONSIDERARE Protocolul privind poziția Regatului Unit și a Irlandei și Protocolul privind integrarea acquis-ului Schengen în cadrul Uniunii Europene, anexate la Tratatul privind Uniunea Europeană și la Tratatul de instituire a Comunității Europene, și confirmând că dispozițiile prezentului acord nu se aplică Regatului Unit și Irlandei,
   CONVIN DUPĂ CUM URMEAZĂ:
   Articolul 1
   Obiectivul
   Prezentul acord stabilește posibilitatea de a călători fără viză pentru cetățenii Uniunii Europene și cei din Seychelles, în cazul călătoriilor pe teritoriul celeilalte părți contractante, pentru o perioadă maximă de trei luni, în cadrul unei perioade de șase luni.
   Articolul 2
   Definiții
   În sensul prezentului acord:

               (a)

               „stat membru” înseamnă orice stat membru al Uniunii Europene, cu excepția Regatului Unit și a Irlandei;

               (b)

               „cetățean al Uniunii Europene” înseamnă un resortisant al unui stat membru, astfel cum este definit la litera (a);

               (c)

               „cetățean al Seychelles” înseamnă orice persoană care deține cetățenia Republicii Seychelles;

               (d)

               „spațiul Schengen” înseamnă spațiul lipsit de frontiere interne care cuprinde teritoriile statelor membre, astfel cum sunt definite la litera (a), care aplică în întregime acquis-ul Schengen.

         Articolul 3
   Domeniul de aplicare
   (1)   Cetățenii Uniunii Europene care dețin un pașaport valabil simplu, diplomatic sau de serviciu/oficial emis de un stat membru pot intra și rămâne fără viză pe teritoriul Seychelles pentru perioada de ședere definită la articolul 4 alineatul (1).
   Cetățenii Seychelles care dețin un pașaport valabil simplu, diplomatic sau de serviciu/oficial emis de Seychelles pot intra și rămâne fără viză pe teritoriul unui stat membru pentru perioada de ședere definită la articolul 4 alineatul (2).
   (2)   Alineatul (1) nu se aplică persoanelor care călătoresc în vederea desfășurării unei activități remunerate.
   Pentru această categorie de persoane, fiecare stat membru poate decide individual să impună obligația de a deține viză cetățenilor Seychelles sau să retragă această obligație, în conformitate cu articolul 4 alineatul (3) din Regulamentul (CE) nr. 539/2001.
   Pentru această categorie de persoane, Seychelles poate decide impunerea obligației de a deține viză sau exonerarea de această obligație, pentru cetățenii fiecărui stat membru în mod individual, în conformitate cu legislația sa națională.
   (3)   Exonerarea de la obligația de a deține viză prevăzută în prezentul acord se aplică fără a aduce atingere legislației părților contractante privind condițiile de intrare și de scurtă ședere. Statele membre și Seychelles își rezervă dreptul de a refuza intrarea și scurta ședere pe teritoriul acestora dacă una sau mai multe dintre aceste condiții nu sunt respectate.
   (4)   Exonerarea de la obligația de a deține viză se aplică indiferent de modul de transport utilizat pentru a trece frontiera părților contractante.
   (5)   Aspectele care nu intră în domeniul de aplicare al prezentului acord sunt reglementate de dreptul comunitar, legislația națională a statelor membre sau a Seychelles.
   Articolul 4
   Durata de ședere
   (1)   Cetățenii Uniunii Europene pot rămâne pe teritoriul Seychelles pe o perioadă de maximum trei luni în cadrul unei perioade de șase luni, calculată de la data primei intrări pe teritoriul țării.
   (2)   Cetățenii Seychelles pot rămâne în spațiul Schengen pe o perioadă de maximum trei luni, în cadrul unei perioade de șase luni, calculată de la data primei intrări pe teritoriul oricărui stat membru care aplică integral acquis-ul Schengen. Această perioadă de trei luni în cadrul unei perioade de șase luni se va calcula independent de orice ședere într-un stat membru care nu aplică încă integral acquis-ul Schengen.
   Cetățenii Seychelles pot rămâne pe o perioadă de maximum trei luni, în cadrul unei perioade de șase luni, calculată de la data primei intrări pe teritoriul fiecărui stat membru care nu aplică încă integral acquis-ul Schengen, independent de perioada de ședere calculată pentru spațiul Schengen.
   (3)   Prezentul acord nu împiedică Seychelles și statele membre să prelungească perioada de ședere peste cele trei luni, în conformitate cu legislația națională și comunitară.
   Articolul 5
   Aplicarea teritorială
   (1)   În ceea ce privește Republica Franceză, dispozițiile prezentului acord se aplică numai pe teritoriul european al Republicii Franceze.
   (2)   În ceea privește Regatul Țărilor de Jos, dispozițiile prezentului acord se aplică numai pe teritoriul european al Regatului Țărilor de Jos.
   Articolul 6
   Comitetul mixt de gestionare a acordului
   (1)   Părțile contractante instituie un Comitet mixt de experți (denumit în continuare „Comitetul”), alcătuit din reprezentanți ai Comunității Europene și reprezentanți ai Seychelles. Comunitatea este reprezentată de Comisia Europeană.
   (2)   Comitetul îndeplinește, printre altele, următoarele atribuții:

               (a)

               monitorizarea și punerea în aplicare a prezentului acord;

               (b)

               propunerea de modificări sau completări la prezentul acord;

               (c)

               soluționarea diferendelor legate de interpretarea sau aplicarea dispozițiilor prezentului acord.

         (3)   Comitetul se reunește ori de câte ori este necesar, la cererea uneia dintre părțile contractante.
   (4)   Comitetul își stabilește propriul regulament de procedură.
   Articolul 7
   Relația dintre prezentul acord și acordurile bilaterale existente între statele membre și Seychelles privind exonerarea de obligația de a deține viză
   Dispozițiile prezentului acord prevalează asupra dispozițiilor oricăror acorduri bilaterale sau aranjamente încheiate între fiecare stat membru și Seychelles, în măsura în care dispozițiile acestor acorduri sau aranjamente vizează aspecte care intră în domeniul de aplicare a prezentului acord.
   Articolul 8
   Dispoziții finale
   (1)   Prezentul acord se ratifică sau se aprobă de către părțile contractante în conformitate cu procedurile interne ale acestora și intră în vigoare în prima zi a celei de a doua luni care urmează datei la care părțile contractante își notifică reciproc faptul că procedurile menționate mai sus au fost finalizate.
   (2)   Prezentul acord se încheie pe o perioadă nedeterminată, cu excepția cazului în care este denunțat în conformitate cu alineatul (5).
   (3)   Prezentul acord poate fi modificat prin acordul scris al părților contractante. Modificările intră în vigoare după ce părțile contractante și-au notificat îndeplinirea procedurilor interne necesare în acest sens.
   (4)   Oricare parte contractantă poate suspenda integral sau parțial prezentul acord, în special din motive de ordine publică, de securitate națională sau de protecție a sănătății publice, ca urmare a imigrației ilegale sau a reintroducerii obligației de a deține viză de către una dintre părțile contractante. Decizia de suspendare este notificată celeilalte părți contractante cu cel puțin 2 luni înainte de intrarea sa în vigoare. Partea contractantă care a suspendat aplicarea prezentului acord informează de îndată cealaltă parte contractantă, în momentul în care motivele suspendării nu mai există.
   (5)   Fiecare parte contractantă poate denunța prezentul acord, printr-o notificare adresată în scris celeilalte părți. Prezentul acord își încetează valabilitatea după 90 de zile de la data unei astfel de notificări.
   (6)   Seychelles poate suspenda sau denunța prezentul acord numai cu privire la toate statele membre ale Comunității Europene.
   (7)   Comunitatea Europeană poate suspenda sau denunța prezentul acord numai cu privire la toate statele sale membre.

      Încheiat la Bruxelles, în dublu exemplar, la 28 mai 2009, în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă și suedeză, toate aceste texte fiind egal autentice.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Република Сейшели
         Por la República de Seychelles
         Za Seychelskou republiku
         For Republikken Seychellerne
         Für die Republik Seychellen
         Seišelli Vabariigi nimel
         Για τη Δημοκρατία των Σεϋχελλών
         For the Republic of Seychelles
         Pour la République des Seychelles
         Per la Repubblica delle Seychelles
         Seišela Salu Republikas vārdā
         Seišelių Respublikos vardu
         A Seychelle Köztársaság részéről
         Għar-Repubblika tas-Seychelles
         Voor de Republiek der Seychellen
         W imieniu Republiki Seszeli
         Pela República das Seicheles
         Pentru Republica Seychelles
         Za Seychelskú republiku
         Za Republiko Sejšeli
         Seychellien tasavallan puolesta
         För Republiken Seychellernas

      (1)  JO L 405, 30.12.2006, p. 23.


title: Decizia Consiliului din 25 iunie 2002 privind încheierea Acordului de cooperare științifică și tehnologică între Comunitatea Europeană și Guvernul Republicii India

text:
Anunţ juridic important

|

32002D0648

Jurnalul Oficial L 213 , 09/08/2002 p. 0029 - 0029 ediţie specială în limba cehă capitol 11 volum 42 p. 247  - 247 ediţie specială în limba estonă capitol 11 volum 42 p. 247  - 247 ediţie specială în limba maghiară capitol 11 volum 42 p. 247  - 247 ediţie specială în limba lituaniană capitol 11 volum 42 p. 247  - 247 LV.ES capitol 11 volum 42 p. 247  - 247 MT.ES capitol 11 volum 42 p. 247  - 247 PL.ES capitol 11 volum 42 p. 247  - 247 SK.ES capitol 11 volum 42 p. 247  - 247 ediţie specială în limba slovenă capitol 11 volum 42 p. 247  - 247

		Decizia Consiliuluidin 25 iunie 2002privind încheierea Acordului de cooperare științifică și tehnologică între Comunitatea Europeană și Guvernul Republicii India(2002/648/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 170, coroborat cu articolul 300 alineatul (2) primul paragraf prima teză și articolul 300 alineatul (3) primul paragraf,având în vedere propunerea Comisiei [1],având în vedere avizul Parlamentului European [2],întrucât:(1) La 20 decembrie 1993 a fost semnat un Acord de cooperare între Comunitatea Economică Europeană și Republica India privind parteneriatul și dezvoltarea [3].(2) Comunitatea Europeană și Republica India desfășoară programe specifice de CTD în domenii de interes comun.(3) Pe baza experienței anterioare, ambele părți și-au exprimat dorința de a stabili un cadru mai larg și mai profund pentru a colabora în domeniul științei și tehnologiei.(4) Acest acord de cooperare în domeniul științei și tehnologiei face parte din cooperarea globală între Comunitatea Europeană și Republica India.(5) Prin Decizia din 12 februarie 2001, Consiliul a autorizat Comisia să negocieze un acord de cooperare științifică și tehnologică între Comunitatea Europeană și Republica India.(6) Prin Decizia din 15 noiembrie 2001, Consiliul a decis ca acordul să fie semnat în numele Comunității Europene.(7) Acordul a fost semnat la 23 noiembrie 2001.(8) Este necesară aprobarea acordului,DECIDE:Articolul 1Acordul de cooperare științifică și tehnologică între Comunitatea Europeană și Guvernul Republicii India este aprobat în numele Comunității.Textul acordului se atașează la prezenta decizie.Articolul 2În conformitate cu articolul 11 din acord, președintele Consiliului notifică Republicii India finalizarea, din partea Comunității Europene, a procedurilor necesare pentru intrarea în vigoare a acordului.Adoptată la Luxemburg, 25 iunie 2002.Pentru ConsiliuPreședinteleJ. Matas I Palou[1] JO C 304 E, 30.10.2001, p. 241.[2] Aviz emis la 14 mai 2002 (nepublicat încă în Jurnalul Oficial)[3] JO L 223, 27.8.1994, p. 23.--------------------------------------------------